Vinnige vetkoek | Rapport
Deur Bernice van der Merwe
GENOEG VIR 4BEREIDINGSTYD 15 minuteGAARMAAKTYD 15 minuteVarsgebakte vetkoek met heerlike kerriemaalvleis is sinoniem met kerkbasare, kermisse en feeste en is deesdae ’n tradisie wat ons met al ons landgenote deel! Die meeste bakkerye verkoop deeg waarmee jy brood, rolletjies en selfs vetkoeke kan bak. Bestel dit sommer vooraf.* Uit Een-twee-drie op die tafel deur Bernice van der Merwe, (Human & Rousseau, R195) Kerriemaalvleis-vetkoekeVulsel30 ml olyfolie1 ui, fyngekap1 knoffelhuisie, fyngekap1 klein wortel, gerasper5 ml matige kerriepoeier3 ml borrie’n knippie fyn komyn300 g maalvleissout en varsgemaaldeswartpeper5 ml worcestersous60 ml beesvleis- of groente-aftreksel15 ml fyn appelkoos-konfyt’n hand vol koljander-blare, grofweg gekapVetkoeke500 g gekoopte brooddeegkookolie vir diepbraai1 Verhit die olyfolie in ’n kastrol en braai die ui, knoffel en wortel vir ’n minuut daarin.2 Roer die kerriepoeier, borrie en komyn by. Braai vir nog ’n paar minute tot geurig.3 Roer die maalvleis by en braai tot amper gaar.4 Geur met die sout en peper en meng die worcestersous, aftreksel, konfyt en koljanderblare by. Laat prut vir ongeveer 10 minute.5 Verhit intussen die kookolie vir diepbraai terwyl die kerriemaalvleis prut.6 Knie die deeg liggies op ’n meelbestrooide werkoppervlak en vorm balle wat ’n bietjie groter as ’n gholfbal is daaruit. Druk dit effens plat met jou hand.7 Sodra die olie warm genoeg is, druk elke deegbal weer met jou hande plat en laat sak dit versigtig in die warm olie. Braai tot goudbruin en gaar. Haal uit en dreineer op kombuispapier.8 Sny die vetkoeke halfpad oop sodra dit taamlik afgekoel het.9 Skep kerriemaalvleis daarin en sit voor. WynWenkDié tradisionele gereg smeek vir ’n geurige, romerige wyn – veral om die kerrie te komplementeer. ’n Gehoute chardonnay sal goed werk, soos Jordan se Barrel Fermented Chardonnay. – Elona Hesseling